Na temelju članka 18. stavak 1. i 3. Zakona o proračunu (“Narodne novine”, broj 144/21) i članka 31. stavak 1. točka 4. Statuta Općine Trpinja (“Službeni vjesnik” Vukovarsko-srijemske županije, broj 11/13, 3/18, 3/20 i 4/21), Općinsko vijeće Općine Trpinja na 22. sjednici, održanoj dana 26. travnja 2024. godine, donosi

# **O D L U K U**

**o I. Izmjenama Odluke o**

**izvršavanju Proračuna Općine Trpinja**

**za 2024. godinu**

**Članak 1.**

 U Odluci o izvršavanju Proračuna Općine Trpinja za 2024. godinu („Službeni vjesnik“ Vukovarsko-srijemske županije broj 27/23) članak 11. mijenja se i glasi:

„Odluku o zaduživanju Općine Trpinja radi kapitalnih ulaganja donosi Općinsko vijeće Općine Trpinja, a suglasnost za zaduženje daje Vlada Republike Hrvatske na prijedlog ministra financija.

Općina Trpinja će se zadužiti u 2024. godini dugoročnim kreditom u iznosu od 455.000,00 eura za izgradnju mosta na Bobotskom kanalu i izgradnju komunalnog pogona (upravna zgrada) u Trpinji, na način da će u 2024. godini povući 200.000,00 eura, a u 2025. godini 255.000,00 eura.

Očekivani iznos duga po svim kreditima Općine Trpinja na kraju 2024. godine iznosit će 200.000,00 eura.

Rashodovna strana Proračuna Općine Trpinja za 2024. godinu prilagođena je za potrebe provođenja projekta u navedenim iznosima raspoređenim na odgovarajućim pozicijama: Aktivnost K100402 Izgradnja komunalnog pogona – upravna zgrada i K100403 Izgradnja AB mosta na Bobotskom kanalu u Trpinji.

Rashodovna strana Proračuna Općine Trpinja za potrebe provođenja spomenutih projekta u 2025. i 2026. godini uskladiti će se prilikom donošenja proračuna za slijedeću proračunsku godinu.“

**Članak 2.**

Ova odluka stupa na snagu 8 (osam) dana od dana objave u „Službenom vjesniku“ Vukovarsko-srijemske županije.

KLASA:400-06/24-01/02

URBROJ:2196-29-01-24-3

Trpinja, 26. travnja 2024.

 PREDSJEDNIK OPĆINSKOG VIJEĆA

 Borislav Kovačević